ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id ms id id ms ms ms ms ms id id ms id id id ms id id id ms eo id eo id ms sl ms ms id fi it fr ms it fr en id ms ms id ms id id id ms ms id id ms id id id en ms ms id ms id ms id ms ms ms ms en en en en en en id id id id id en id id jv ms id id it es id id en id ms ms ms ms ms ms
Kedudukan Rahim Tinggi, Adakah Ia Akan Mempengaruhi Kesuburan?
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Wanita Rahim Tinggi Susah Mengandung? Ini Senarai Mitos Tentang Kedudukan Uterus!
Ditulis oleh Fatin Zahra Disemak pada 05/05/2022
Disemak secara perubatan oleh Panel Perubatan Hello Doktor
Pernahkah anda dengar mengenai kedudukan rahim tinggi atau rahim senget? Benarkah wanita yang mempunyai rahim tinggi susah mengandung, atau ia merupakan satu mitos semata-mata?
Tahukah anda, kedudukan rahim wanita boleh berubah-ubah sepanjang kitaran haid? Malah, serviks juga akan terbuka sedikit ketika anda mengalami haid, supaya darah boleh keluar secara normal.
Pergerakan inilah yang menyebabkan wanita rasa kejang di kawasan perut ketika haid. Ketinggian serviks yang berubah-ubah merupakan sesuatu yang normal. Malah, perubahan ini juga unik mengikut individu.
Bagaimana pula dengan rahim senget? Rahim senget sedikit berbeza dengan wanita yang mempunyai uterus tinggi.
Dalam kalangan wanita, hampir 75% mempunyai rahim yang senget ke hadapan. Kondisi ini dikenali sebagai anteverted uterus.
Ingin tahu lebih lanjut mengenai rahim atau uterus tinggi dan senget? Jom ikuti kupasan kami dalam artikel di bawah.
Untuk mendapatkan lebih banyak info tentang Kesihatan Wanita, sila dapatkannya di sini.
Kedudukan rahim tinggi atau rendah? Macam mana nak tahu?
Menurut Dr. Nicole Sparks dari POPSUGAR – posisi, anatomi dan tekstur serviks akan berubah mengikut kitaran haid masing-masing. Pergerakan ini penting untuk mengelakkan sperma daripada ‘terbocor’ dan juga memudahkan proses haid.
Ketika wanita datang haid, rahim akan berada dalam posisi yang rendah. Bukaan rahim juga sedikit besar untuk membolehkan darah keluar secara normal.
Namun, ketika wanita menghampiri ovulasi, kedudukan rahim tinggi sedikit dan bergerak mendekati vagina. Bukan itu sahaja, rahim juga akan menjadi lebih lembut dan lembap untuk memudahkan proses ovulasi.
Sebenarnya, wanita boleh mengukur ketinggian rahim masing-masing. Walau bagaimanapun, kiraan ini paling sesuai dijalankan ketika datang haid.
Pertama sekali, basuh tangan terlebih dahulu. Kemudian, masukkan jari tengah atau jari telunjuk ke dalam vagina. Cari kawasan serviks. Sepatutnya, ia rasa lembut dan bulat seperti hujung hidung.
Setelah jari anda menyentuh hujung rahim, keluarkan jari dan cuba ukur menggunakan pembaris.
Anda dikatakan mempunyai rahim tinggi jika ukurannya 55 milimeter. Rahim rendah pula adalah sekitar 44 milimeter atau lebih rendah.
Kedudukan rahim tinggi atau rendah bukanlah tanda wanita tidak boleh mengandung. Malah, pergerakan ini juga merupakan sesuatu yang normal dan berlaku kepada wanita setiap bulan.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Bagaimana pula dengan rahim senget?
Selain mitos rahim tinggi susah mengandung, terdapat satu lagi mitos mengenai rahim senget. Rahim senget atau retroflexed uterus berlaku kepada hampir 25% orang wanita.
Namun, rahim senget bukanlah tanda kecacatan. Ia hanyalah satu kelainan dari segi anatomi. Walau bagaimanapun, semua fungsi reproduktif wanita adalah normal. Wanita juga boleh mengandung seperti biasa walaupun mempunyai rahim senget.
Walau bagaimanapun, jika wanita mengalami sebarang masalah, ia selalunya disebabkan penyakit lain seperti endometriosis.
Endometriosis boleh menyebabkan rahim wanta menjadi senget. Selain itu, endometriosis juga selalunya akan menyebabkan simptom seperti:
Sakit ketika melakukan hubungan seks.
Posisi wanita di atas selalunya menyebabkan kesakitan dan ketidakselesaan.
Sakit ketika datang haid (period pain).
Selain kedudukan rahim tinggi, rahim senget juga jarang sekali menyebabkan masalah reproduktif.
Pernahkah anda dengar mengenai kedudukan rahim menghalang pergerakan sperma? Jika ya, itu hanyalah mitos semata-mata.
Tidak kisahlah apa yang anda dengar sebelum ini, rahim senget tidak akan menyebabkan masalah untuk hamil.
Ketika melahirkan anak, kedudukan rahim tinggi atau senget tidak akan menyebabkan pengalaman ini lebih berbahaya atau menyakitkan.
Walau bagaimanapun, rahim senget merupakan salah satu tanda endometriosis, lebih-lebih lagi jika anda mempunyai simptom seperti yang diterangkan di atas.
9 Keadaan Ini Tanda Rahim Anda Terbalik, No. 2 Paling Mudah Untuk Kesan!
Nak Tingkatkan Kesuburan? Lakukan 6 Cara Ini Dahulu Untuk Menjaga Kesihatan Rahim!
Bakal mendapat cahaya mata?
Anda bakal menimang cahaya mata? Tahniah! Ini merupakan berita yang sangat menggembirakan untuk suami isteri. Kehamilan merupakan satu tempoh masa yang sangat membahagiakan.
Anda boleh mengalami kehamilan yang sihat walaupun mempunyai masalah rahim senget atau kedudukan rahim tinggi.
Namun, untuk pastikan tempoh kehamilan yang dilalui normal, penting untuk anda:
Berjumpa doktor dengan kerap. Rawatan pranatal amat penting untuk ibu yang mengandung. Jika ada sebarang masalah kesihatan, doktor boleh mengesan masalah tersebut melalui temu janji ini.
Makan dengan sihat dan minum air dengan mencukupi. Jangan lupa, tambahkan pelbagai buah-buahan, sayuran, bijirin penuh, daging pejal dan produk tenusu ke dalam diet harian anda.
Berhati-hati ketika makan ubat. Pastikan anda periksa dengan doktor terlebih dahulu sebelum mengambil apa-apa jenis ubat-ubatan. Ini termasuklah ubat yang dibeli secara over-the-counter di farmasi.
Ambil vitamin pranatal. Wanita yang sedang hamil memerlukan lebih banyak vitamin dan mineral seperti zat besi dan asid folik.
Kekal aktif walaupun hamil. Aktiviti fizikal dapat membantu ibu kekal sihat, kuat dan bertenaga ketika hamil.
Berhenti merokok. Bahan yang terkandung di dalam sebatang rokok boleh mendatangkan bahaya kepada bayi dalam kandungan.
Hello Health Group tidak menawarkan nasihat perubatan, diagnosis atau rawatan.
I Have a Tilted Uterus. Should I Worry? https://healthcare.utah.edu/healthfeed/postings/2016/05/tilted-uterus-should-i-worry.php. Accessed on April 4, 2022.
Pregnancy Complications. https://www.cdc.gov/reproductivehealth/maternalinfanthealth/pregnancy-complications.html. Accessed on April 4, 2022.
Retroverted uterus. https://www.betterhealth.vic.gov.au/health/conditionsandtreatments/retroverted-uterus. Accessed on April 4, 2022.
Symptoms of pregnancy: What happens first. https://www.mayoclinic.org/healthy-lifestyle/getting-pregnant/in-depth/symptoms-of-pregnancy/art-20043853. Accessed on April 4, 2022.
The Significance of a “Tipped” Uterus. https://www.contemporaryobgyn.net/view/management-of-pregnancies-resulting-from-ivf-fertilization-consult-60-visual-summary. Accessed on April 4, 2022.
What is a tilted uterus how might it affect a woman sexually? https://www.issm.info/sexual-health-qa/what-is-a-tilted-uterus-how-might-it-affect-a-woman-sexually/. Accessed on April 4, 2022.
Nak Tingkatkan Kesuburan? Lakukan 6 Cara Ini Dahulu Untuk Menjaga Kesihatan Rahim!
Takut Ada Fibroid Di Rahim? Ini 7 Cara Doktor Diagnosis!
Ditulis oleh Fatin Zahra Disemak pada 05/05/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.